----

----

I Meddelelser

Kommissionen

----

Euroens vekselkurs (1)

23. november 2004

(2004/C 287/01)

1 euro= 

----

(1)

Kilde: Referencekurs offentliggjort af Den Europæiske Centralbank.

----

----

Vejledning 2005-2006 for forberedende projekter inden for Life-Miljø

(2004/C 287/02)

Life-forordningens artikel 4, stk. 2, litra b), giver mulighed for at finansiere særlige såkaldt »forberedende« projekter. Disse defineres som »... projekter, som forbereder udviklingen af nye miljøtiltag og miljøinstrumenter på fællesskabsplan og/eller en ajourføring af lovgivning og politikker på miljøområdet«.

Denne vejledning har til formål at definere anvendelsesområdet for sådanne projekter og bistå ansøgere med at tilvejebringe relevant information. Derudover er temaerne for forberedende projekter i 2005 og 2006 opstillet sammen med en kort beskrivelse. Denne vejledning findes også på Lifes websted: http://europa.eu.int/comm/environment/life/home.htm

Anvendelsesområde

Forberedende projekter bør udelukkende støtte udviklingen af nye miljøpolitikker eller ajourføringen af eksisterende miljøpolitikker.

Der vil blive givet forrang til udvikling eller ajourføring af politikker som anført i temastrategierne i det sjette miljøhandlingsprogram eller til projekter, som er nødvendige for at opfylde målene i det sjette miljøhandlingsprograms prioriterede områder.

Forberedende projekter bør derfor opfylde specifikke behov i forbindelse med fastlæggelse af politikker. De adskiller sig klart fra demonstrationsprojekter, idet de ikke er rettet mod gennemførelsen af eksisterende politikker.

De adskiller sig også fra demonstrationsprojekter ved, at de ikke behøver at opfylde kriterier om at være innovative, demonstrative og reproducerbare.

Forberedende projekter skal tage hensyn til resultaterne af gennemførte forskningsaktioner til støtte for fastlæggelse af politikker, bl.a. aktioner finansieret via Fællesskabets rammeprogram for forskning. De skal tilsigte at forbedre synergivirkninger med afsluttet og igangværende forskning på dette område.

Foranstaltninger

Forberedende projekter kan omfatte en bred vifte af aktioner med henblik på at nå målene med disse. De kan omfatte aktioner af intellektuel art, dvs. studier, undersøgelser, dataindsamling osv. De kan også inddrage mere konkrete aktioner, f.eks. pilotaktioner. Aktioner, som ikke vil kunne komme i betragtning til støtte, er de samme som for demonstrationsprojekternes vedkommende, bl.a. storstilede investeringer, opkøb af landområder og grundforskning.

Varighed

Forberedende projekter skal tilpasses den planlægningsperiode, der påtænkes indført med henblik på den udvikling/ajourføring af politikken, som de er rettet mod.

De kan derfor være af kortere (ca. et år) eller længere (to år eller mere) varighed. For hvert tema angives den optimale varighed.

Budget

De samlede omkostninger ved et forberedende projekt bør ligge mellem 500 000 og 3 000 000 EUR. Højere eller lavere omkostninger kan dog være berettigede ud fra projektmålet og dets forventede resultater. De samlede omkostninger må dog ikke overstige 10 000 000 EUR.

Fællesskabets bidrag til finansieringen vil højst udgøre 50 % af de samlede støtteberettigede omkostninger.

Budgetmidlerne er de samme som for demonstrationsprojekter — budgettet for forberedende projekter vil ikke overstige 5 % af budgetmidlerne tildelt Life-Miljø projekter.

Tværnational tilgang

Forberedende projekter skal have en tværnational tilgang. Et projekts geografiske dækning vil i høj grad afhænge af det valgte tema. Den tværnationale tilgang kan skabe behov for et tværnationalt partnerskab. Dette er dog ikke en forudsætning for alle forberedende projekter. Et projekt kan eksempelvis omfatte aktioner rettet mod forskellige lande, men gennemføres af en enkelt organisation. Alene aktioner i EU-medlemsstaterne eller kandidatlandene vil komme i betragtning til støtte.

Inddragelse af de berørte parter

Nationale myndigheder, tekniske organer og erhvervsorganisationer kan spille en meget betydende rolle med hensyn til at opnå holdbare resultater. Deres støtte eller direkte inddragelse kan føre til forbedrede resultater. Deltagende berørte parter vil måske også se med større velvilje på fremtidige politikker, hvis disse udvikles på grundlag af resultaterne af projekter, som parterne har bidraget til. Dette kan også tjene som eksempel på god anvendelse af principperne for offentlig forvaltning, hvad angår udviklingen af EU-politikker. Ansøgere bør tage behørigt hensyn til dette aspekt i forbindelse med forberedelsen af deres projektforslag. Projektforslaget skal indeholde en udførlig beskrivelse af, hvordan berørte parter informeres og/eller inddrages.

Indsendelse af forslag

Efter høring af Life-udvalget iværksættes en forslagsindkaldelse hvert år sideløbende med indkaldelsen af demonstrationsprojekter. Forslag til forberedende projekter indsendes direkte til Kommissionen.

Kommissionen vil videresende en elektronisk kopi af alle forslag til de nationale myndigheder.

Evaluering af forslag

Forslag evalueres af Kommissionen. Medlemsstaterne informeres efter afslutningen af evalueringen. Evalueringsprocessen tilrettelægges på følgende måde:

Kontrol af støtteberettigelse

Evalueringsfase 1 (udvælgelse)

Evalueringsfase 2 (tildelingskriterier):

Tildeling af fællesskabsmidler

Foreløbigt udvalgte forslag kan underkastes en revisionsfase, der er beregnet til at forbedre projektet.

Projekter, som gennemgår revisionsfasen med et godt resultat, vil blive optaget på den endelige udvælgelsesliste.

Kommissionen foretager den endelige beslutning om udvælgelse, og aftaler om tilskud vil blive tilsendt projekter, som i sidste ende bibeholdes.

Ikke-bibeholdte projekter modtager skriftlig meddelelse herom.

Life-udvalget vil modtage udførlige oplysninger om de bibeholdte projekter.

Temaer for 2005-2006

Klimaændringer

Mål: Hovedmålet er en ajourføring af direktiv 2003/87/EF »handel med kvoter for drivhusgasemissioner« med henblik på eventuelt at inddrage sektorer, som på nuværende tidspunkt ikke er omfattet. Et andet mål består i at evaluere virkningerne af den bestående ordning for handel med kvoter for drivhusgasemissioner med sigte på at ajourføre denne politik.

Forventet resultat: Projektet bør tilvejebringe alle nødvendige baggrundsoplysninger, så en sådan ajourføring kan forberedes, samt de data, der er nødvendige for at måle dens miljømæssige, sociale og økonomiske virkninger.

Mål: analyse og udpegning af mangler ved de eksisterende politikker i sektoren energieffektivitet i bygninger og apparater med sigte på eventuelle nye politikker og/eller ajourføring af EU-politikker i denne sektor. Denne analyse skal tage de tekniske fremskridt i sektoren i betragtning.

Forventede resultater: en udtømmende analyse af mangler ved de eksisterende politikker med særlig vægt på de nye medlemsstater. Det forventede slutresultat er et konkret og detaljeret forslag til udarbejdelse af politikker og/eller ajourføring af EU-politikker inden for denne sektor. Dette bør omfatte de data, der er nødvendige for at måle de miljømæssige, sociale og økonomiske virkninger.

Renere teknologi

Mål: udvidelse af IPPC-direktivet (96/61/EF) til intensivt fiskeopdræt.

Forventede resultater: Projektet bør tilvejebringe alle nødvendige baggrundsoplysninger, så en sådan ajourføring kan forberedes, samt de data, der er nødvendige for at måle dens miljømæssige, sociale og økonomiske virkninger.

----

----

Ansøgning om produktionstilladelse til Akkrum-felterne

(2004/C 287/03)

Opfordring til indsendelse af ansøgning om tilladelse til kulbrinteproduktion i det nederlandske territoriums tidligere Akkrum-koncessionsområde.

Kongeriget Nederlandenes økonomiministerium meddeler, at det har modtaget en ansøgning om tilladelse til kulbrinteproduktion i det tidligere Akkrum-koncessionsområde, som beskrives i artikel 1 i kongelig beslutning af 17. februar 1969, nr. 30 (Staatscourant 1969, nr. 46) og senere er blevet udvidet med det område, der beskrives i artikel 1 i kongelig beslutning af 19. august 1981, nr. 25 (Staatscourant 1981, nr. 186).

Under henvisning til artikel 3, stk. 2, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter samt til offentliggørelsesbestemmelserne, som de fremgår af artikel 15 i loven om minedrift (Mijnbouwwet) (Staatsblad 2002, 542) opfordrer økonomiministeriet herved til indsendelse af ansøgninger om tilladelse til kulbrinteproduktion i det tidligere Akkrum-koncessionsområde.

Ansøgningerne, som kan indsendes de følgende 13 uger efter denne opfordrings offentliggørelse i Den Europæiske Unions Tidende, sendes til økonomiministeriet, Prinses Beatrixlaan 5-7, Den Haag, med påtegningen att.: Direktøren for energiproduktion personligt (»persoonlijk in handen«). Ansøgninger, som indsendes efter fristens udløb, tages ikke i betragtning.

Afgørelse om ansøgningerne træffes senest ni månederne efter fristens udløb.

Nærmere oplysninger fås på telefon (31-70) 379 66 94.

----

----

Anmeldelse af en planlagt fusion

(Sag COMP/M.3644 — VITERRA/DEUTSCHBAU)

Behandles eventuelt efter den forenklede procedure

(2004/C 287/04)

(EØS-relevant tekst)

----

(1)EUT L 24 af 29.1.2004, s. 1.

(2)  Se GD COMP's websted:

http://europa.eu.int/comm/competition/legislation/consultation/simplified_tru.pdf

----

----

Anmeldelse af en planlagt fusion

(Sag COMP/M.3640 — BLACKSTONE/GERRESHEIMER)

Det overvejes at behandle denne sag i henhold til den forenklede procedure

(2004/C 287/05)

(EØS-relevant tekst)

----

(1)EUT L 24 af 29.1.2004, s. 1.

(2)  Tilgængelig på GD Konkurrence's hjemmeside:

http://europa.eu.int/comm/competition/mergers/legislation/consultation/simplified_tru.pdf

----

----

Informationsprocedure — Tekniske forskrifter

(2004/C 287/06)

(EØS-relevant tekst)

Europa-Parlamentets og Rådets direktiv 98/34/EF af 22. juni 1998 om en informationsprocedure med hensyn til tekniske standarder og forskrifter samt forskrifter for informationssamfundets tjenester (EFT L 204 af 21.7.1998, s. 37; EFT L 217 af 5.8.1998, s. 18).

Notifikationer af nationale udkast til tekniske forskrifter, som Kommissionen har modtaget

Kommissionen henleder opmærksomheden på Domstolens afgørelse »CIA Security« af 30. april 1996 i sag C-194/94 (Sml. I, s. 2201), hvori Domstolen siger, at artikel 8 og 9 i direktiv 98/34/EF (tidligere 83/189/EØF) skal fortolkes således, at borgerne kan påberåbe sig dem for en national ret, og at det påhviler denne at afslå at anvende en national teknisk forskrift, der ikke er blevet meddelt i overensstemmelse med direktivet.

Denne afgørelse bekræfter Kommissionens meddelelse af 1. oktober 1986 (EFT C 245 af 1.10.1986, s. 4).

Manglende kendskab til anmeldelsespligten medfører således, at de pågældende tekniske forskrifter ikke finder anvendelse, og som konsekvens heraf ikke kan gøres gældende over for enkeltpersoner.

Yderligere oplysninger om notifikationsproceduren fås ved henvendelse til:

Se ligeledes på internetsiden: http://europa.eu.int/comm/enterprise/tris/

For yderligere oplysninger om disse notifikationer bedes rettet henvendelse til de nationale afdelinger, hvis liste er fremstillet nedenfor.

LISTE OVER NATIONALE MYNDIGHEDER, SOM HAR TIL OPGAVE AT FORVALTE DIREKTIV 98/34/EF

BELGIEN

DEN TJEKKISKE REPUBLIK

DANMARK

TYSKLAND

ESTLAND

GRÆKENLAND

SPANIEN

FRANKRIG

IRLAND

ITALIEN

CYPERN

LETLAND

LITAUEN

LUXEMBOURG

UNGARN

MALTA

NEDERLANDENE

ØSTRIG

POLEN

PORTUGAL

SLOVENIEN

SLOVAKIET

FINLAND

SVERIGE

DET FORENEDE KONGERIGE

EFTA — ESA

TYRKIET

----

(1)  År — registreringsnummer — medlemsstat, hvorfra udkastet stammer.

(2)  Periode, hvor udkastet ikke kan vedtages.

(3)  Ingen »status quo« som følge af, at Kommissionen har accepteret de presserende grunde, anført af den pågældende medlemsstat.

(4)  Ingen »status quo« som følge af tekniske specifikationer eller andre krav eller forskrifter for tjenester i forbindelse med foranstaltninger af beskatningsmæssig eller finansiel art som omhandlet i direktiv 98/34/EF, artikel 1, punkt 11, andet afsnit, tredje led.

(5)  Afslutning af informationsproceduren.

----

----

Anmeldelse af en planlagt fusion

(Sag COMP/M.3621 — SAGEM/SNECMA)

(2004/C 287/07)

(EØS-relevant tekst)

----

(1)EUT L 24 af 29.1.2004, s. 1.

----